สวัสดีค่ะ หนูมีเลือดสีน้ำตาลออกมาปนกับสีใสๆลักษณะเหมือนเจลเหลวๆนิดหน่อย หลังมีประจำเดือนค่ะ - มีประจำเดือนวันสุดท้ายเมื่อวันที่ 28 กรกฎาคม 2562 (เดือนที่แล้ว) เดือนต่อมา วันที่ 13 สิงหาคม 2562 ก็มีเลือดสีน้ำตาลออกมาปริมาณไม่มากค่ะ พอวันที่ 14 สิงหา ก็มีเลือดสีน้ำตาล แต่ปริมาณเต็มแผ่นแคร์ฟีแผ่นอณามัยเล็กๆ แล้วที่ 15 สิงหา ก็มีเลือดแต่เป็นสีแดงเหมือนสีประจำเดือนปกติ ปริมาณเต็มแผ่นอณามัยเล็กๆเหมือนเดิม อยากทราบว่าที่เป็นอยู่ใช่ประจำเดือนรึป่าวคะ เพราะว่ามาเร็ว แล้วก็ปริมาณน้อยกว่าปกติที่เป็นค่ะ 🙏🏻
สวัสดีค่ะ ประจำเดือนปกติจะมาประมาณ 22-35 วันนับจากครั้งก่อน หากประจำเดือนมาเร็วกว่านั้น อาจเป็นเลือดออกผิดปกติจากช่องคลอดที่ไม่ใช่ประจำเดือน ซึ่งอาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดการมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์